ພະແນກການເງິນຈັດພິທີປາຖະກະຖາ ເອກະສານວັນສໍາຄັນຂອງພັກ, ຂອງຊາດ ແລະ ຂອງທ່ານຜູ້ນໍາ ໃຫ້ແກ່ພະນັກງານ, ສະມາຊິກພັກ
ໃນຕອນເຊົ້າຂອງວັນທີ 26 ພຶດສະພາ 2022 ພະແນກການເງິນ ຈັດພິທີປາຖະກະຖາເອກະສານວັນສໍາຄັນຕ່າງໆຂອງພັກ, ຂອງຊາດ ແລະ ຂອງທ່ານຜູ້ນໍາໃຫ້ແກ່ພະນັກງານ, ສະມາຊິກພັກ ທີ່ສະໂມສອນວິທະຍາໄລການເງິນພາກໃຕ້; ພາຍໃຕ້ການເປັນປະທານຮ່ວມຂອງທ່ານ ປອ ສຸກກະເສີມ ສີຫານຸວົງ ກຳມະການພັກແຂວງ ຫົວໜ້າພະແນກການເງິນແຂວງ ແລະ ທ່ານ ບົວສອນ ວົງຫາຈັກ ເລຂາໜ່ວຍພັກຮາກຖານ ຮອງຫົວໜ້າຄະນະໂຄສະນາອົບຮົມແຂວງໃຫ້ກຽດບັນລະຍາຍເອກະສານ.
ຄະນະໂຄສະນາອົບຮົມແຂວງ ເປີດຊຸດຝຶກອົບຮົມເປົ້າໝາຍຂະຫຍາຍເຂົ້າພັກ ຢູ່ຂັ້ນແຂວງ ຊຸດທີ Il ປະຈຳປີ 2022
ໃນຕອນເຊົ້າຂອງວັນທີ 25 ພຶດສະພາ ປີ 2022 ຄະນະໂຄສະນາອົບຮົມແຂວງ ຈຳປາສັກ ໄດ້ຈັດພິທີເປີດຊຸດຝຶກອົບຮົມໃຫ້ແກ່ເປົ້າຫມາຍທີ່ຈະຂະຫຍາຍເຂົ້າເປັນສະມາຊິກພັກ ຊຸດທີ ll ປະຈຳປີ 2022. ເຊິ່ງໄດ້ຈັດຂຶ້ນຢູ່ທີ່ຫ້ອງປະຊຸມ ຂອງພາສີເຂດ 4 ພາຍໃຕ້; ພາຍໃຕ້ໃຫ້ກຽດເປັນປະທານ ຂອງ ສະຫາຍ ບຸນປັນ ມະຫາລາດ ຮອງເລຂາໜ່ວຍພັກຮາກຖານ, ຮອງຫົວໜ້າຄະນະໂຄສະນາອົບຮົມແຂວງ; ໂດຍມີຄະນະຮັບຜິດຊອບຊຸດຝຶກອົບຮົມ ແລະ ບັນດານັກສຳມະນາກອນເຂົ້າຮ່ວມທັງໝົດ 23 ສະຫາຍ, ຍິງ 11 ສະຫາຍ ເຊິ່ງມາຈາກ 4 ຄະນະພັກຮາກຖານ ແລະ 2 ຫນ່ວຍພັກຮາກຖານ.
ພິທີເຊື່ອມຊຶມມະຕິຄົບຄະນະບໍລິຫານງານພັກແຂວງ ຕິດພັນກັບການໂຄສະນາປາຖະກະຖາ ເອກະສານວັນສໍາຄັນຂອງພັກ, ຂອງຊາດ ແລະ ຂອງທ່ານຜູ້ນໍາ ໃຫ້ແກ່ພະນັກງານ, ສະມາຊິກພັກຂົງເຂດການເມືອງ.
ໃນຕອນເຊົ້າຂອງວັນທີ 24 ພຶດສະພາ 2022 ຄະນະໂຄສະນາອົບຮົມແຂວງ ໂດຍເປັນເຈົ້າການຂອງຂະແຫນງໂຄສະນາປາຖະກະຖາ ໄດ້ສົມທົບກັບບັນດາອົງການໃນຂົງເຂດການເມືອງ ຈັດຕັ້ງພິທີເຊື່ອມຊຶມມະຕິຄົບຄະນະບໍລິຫານງານພັກແຂວງຈໍາປາສັກ ແລະ ປາຖະກະ ຖາເອກະສານວັນສໍາຄັນຕ່າງໆຂອງພັກ, ຂອງຊາດ ແລະ ຂອງທ່ານຜູ້ນໍາ ໃຫ້ແກ່ພະນັກງານ, ສະມາຊິກພັກຂົງ ເຂດການເມືອງ; ພາຍ ໃຕ້ການໃຫ້ກຽດເປັນປະທານ ຂອງທ່ານ ປອ ສຸປານີ ສິລິປຸນໂຍ ຄະນະປະຈໍາພັກແຂວງ ຫົວຫນ້າຄະນະໂຄສະ ນາອົບຮົມແຂວງ.
ທ່ານ ປອ ວັນນະລາ ສຸດທິຈັນ ຮອງຫົວໜ້າຄະນະໂຄສະນາອົບຮົມແຂວງຈໍາປາສັກ ໃຫ້ກຽດປາຖະກະຖາເອກະສານວັນສໍາຄັນຂອງພັກ, ຂອງຊາດ ທີ່ພະແນກກະສິກໍາ ແລະ ປ່າໄມ້ແຂວງ
ໃນຕອນເຊົ້າຂອງວັນທີ 19 ພຶດສະພາ 2022 ທ່ານ ປອ ວັນນະລາ ສຸດທິຈັກ ຄະນະໜ່ວຍພັກຮາກຖານ, ຮອງຫົວໜ້າຄະນະໂຄສະນາອົບຮົມແຂວງຈໍາປາສັກ ໃຫ້ກຽດເປັນປະທານປາຖະກະຖາເອກະສານວັນສໍາຄັນຂອງພັກ, ຂອງຊາດ ແລະ ຂອງທ່ານຜູ້ນໍາ ໃຫ້ແກ່ພະນັກງານ, ສະມາ ຊິກພັກ ພະແນກກະສິກໍາ ແລະ ປ່າໄມ້ແຂວງ, ເຊິ່ງພິທີດັ່ງກ່າວໄດ້ຈັດຂຶ້ນທີ່ຫ້ອງປະຊຸມສູນຜະລິດເມັດພັນພືດ ພະແນກກະສິກໍາ ແລະ ປ່າໄມ້ແຂວງ.
ພິທີມອບ-ຮັບໃບຢັ້ງຢືນໜ່ວຍພັກຮາກຖານຄະນະໂຄສະນາອົບຮົມແຂວງຈໍາປາສັກ ເປັນໜ່ວຍພັກປອດໃສ ເຂັ້ມແຂງ ໜັກແໜ້ນ ປະຈໍາປີ 2021
ໃນຕອນເຊົ້າ ຂອງວັນທີ 18 ພຶດສະພາ 2022 ພິທີມອບ-ຮັບ ໃບຢັ້ງຢືນໜ່ວຍພັກຮາກຖານຄະນະໂຄສະນາອົບຮົມແຂວງຈໍາປາສັກ ເປັນໜ່ວຍພັກ ປອດໃສ, ເຂັ້ມແຂງ, ໜັກແໜ້ນ ປະຈຳປີ 2021 ໄດ້ຈັດຂຶ້ນທີ່ຫ້ອງປະຊຸມ 406 ສຳນັກງານແຂວງຈຳປາສັກ. ພາຍ ໃຕ້ການໃຫ້ກຽດເປັນປະທານຂອງ ສະຫາຍ ສຸປານີ ສີລິປຸນໂຍ ຄະນະປະຈຳພັກແຂວງ, ຫົວໜ້າຄະນະໂຄສະນາອົບຮົມແຂວງ. ໂດຍມີຄະນະກຳມະການປະເມີນໜ່ວຍພັກປອດໃສ, ເຂັ້ມແຂງ ແລະ ໜັກແໜ້ນ ຂັ້ນແຂວງ, ມີສະຫາຍ ບົວສອນ ວົງຫາຈັກ ເລຂາໜ່ວຍພັກຮາກຖານ, ຮອງຫົວໜ້າຄະນະໂຄສະນາອົບຮົມແຂວງ, ມີບັນດາສະຫາຍຄະນະໜ່ວຍພັກ, ສະມາຊິກພັກ, ພະນັກງານ-ລັດຖະກອນ ຂອງຄະນະໂຄສະນາອົບຮົມແຂວງຈໍາປາສັກ ເຂົ້າຮ່ວມຢ່າງພ້ອມພຽງ.
ມີ 8 ຂາສັນຈອນ ແລະ ບໍ່ມີສະມາຊິກອອນໄລນ໌ ອອນໄລນ໌